Intră acum și în grupul de
Un sucevean a fost accidentat mortal, luni dimineața, de un șofer din Salcea.
Potrivit anchetei polițiștilor, luni dimineața, în jurul orelor 06:25, un tânăr de 29 de ani, din oraș Salcea a condus autoturismul Audi A4, pe strada Calea Burdujeni, direcția Suceava-Salcea.
Ajuns în perimetrul trecerii pentru pietoni din proximitatea intersecției cu strada Păcii acesta a suprins și accidentat un bărbat de 66 de ani din Suceava, care avea calitatea de pieton și care era angajat în traversarea părții carosabile de la dreapta la stânga având în vedere direcția de deplasare a autoturismului.
În urma accidentului pietonul a suferit leziuni traumatice și ulterior preluat de un echipaj medical de urgență SAJ C2 și tranportat la U.P.U. – Spitalul Clinic Județean de Urgență "Sf. Ioan cel Nou" Suceava, unde la ora 0800 a fost declarat decesul.
Conducătorul auto a fost testat cu aparatul etilotest, rezultatul fiind negativ fiindu-i prelevate mostre biologice de sânge în vederea stabilirii alcoolemiei.
În acest caz s-a întocmit dosar penal sub aspectul săvârșirii infracțiunii de ucidere din culpă.